Javaslat A TANÁCS RENDELETE bizonyos halállományok és halállománycsoportok tekintetében a Fekete-tengeren alkalmazandó halászati lehetőségeknek a 2013. évre történő meghatározásáról /* COM/2012/0720 final - 2012/0339 (NLE) */





INDOKOLÁS 1. A JAVASLAT HÁTTERE · A javaslat okai és céljai A halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendelettel összhangban a Közös Halászati Politika célja, hogy az élő vízi erőforrások kiaknázása fenntartható gazdasági, környezeti és társadalmi feltételekkel történjen. E tekintetben fontos eszköz a halászati lehetőségeknek a teljes kifogható mennyiségek (TAC), kvóták és halászatierőkifejtés-korlátozások formájában történő éves meghatározása. E javaslat célja, hogy a kereskedelmi szempontból legfontosabb fekete-tengeri halállományok tekintetében meghatározza a 2013. évre a tagállamok halászati lehetőségeit. · Háttér-információk A javaslat hátterét az „A 2013. évi halászati lehetőségekre vonatkozó konzultációról” című bizottsági közlemény (COM(2012) 278 végleges) képezi. A 2013. évi fekete-tengeri halászati lehetőségeket illetően a Halászati Tudományos, Műszaki és Gazdasági Bizottság (HTMGB) 2012 novemberében bocsát ki tudományos szakvéleményt. A javaslat a fekete-tengeri halászat szabályozását illetően egyetlen fontos szakaszt tartalmaz, amely a 2013. évi teljes kifogható mennyiségeket és kvótákat határozza meg. · Hatályos rendelkezések a javaslat által szabályozott területen A halászati lehetőségeket és azok tagállamok közötti elosztásának módját évente kell meghatározni. A legutóbbi erre vonatkozó rendelet a bizonyos halállományok és halállománycsoportok tekintetében a Fekete-tengeren alkalmazandó halászati lehetőségeknek a 2012. évre történő meghatározásáról szóló, 2011. december 19-i 5/2012/EU tanácsi rendelet. · Összhang az EU egyéb szakpolitikáival és célkitűzéseivel A javasolt intézkedések a közös halászati politika célkitűzéseivel és szabályaival összhangban kerültek kidolgozásra, és összeegyeztethetők a fenntartható fejlődést célzó uniós politikával. 2. Konzultáció az érdekeltekkel; hatásvizsgálat · Szakértői vélemények összegyűjtése és felhasználása A konzultációba bevont főbb szervezetek/szakértők A konzultációba bevont tudományos szervezet a Halászati Tudományos, Műszaki és Gazdasági Bizottság (HTMGB). Az Európai Unió a HTMGB-től minden évben tudományos szakvéleményt kér a fontos halállományok állapotáról. A kért szakvélemény várhatóan kiterjed minden olyan fekete-tengeri állományra, amelyek vonatkozásában teljes kifogható mennyiség megállapítását javasoljuk. · Konzultáció az érdekeltekkel Az érdekelt felekkel való konzultációra az „A 2013. évi halászati lehetőségekre vonatkozó konzultációról” című bizottsági közlemény révén került sor. A javaslat tudományos alapját a HTMGB szolgáltatta. · Hatásvizsgálat A tudományos szakvéleményeknek megfelelően a javasolt intézkedések változást idéznek elő a nagy rombuszhal tekintetében a Fekete-tengeren az uniós hajók számára rendelkezésre álló halászati lehetőségekben. A javaslat nem csupán a rövid távú megfontolásokat tükrözi, hanem egyúttal egy hosszabb távú szemlélet részét is képezi, amelyben a halászat mértéke fokozatosan a hosszú távon fenntartható szintekhez igazodik. A javaslatban alkalmazott szemlélet rövid távon csökkenti a nagy rombuszhalra vonatkozó fekete-tengeri halászati lehetőségeket. A várakozások szerint azonban hosszú távon stabil vagy növekvő kvótákat eredményez. A szemlélet hosszú távú következményei várhatóan a következők lesznek: a halászati erőkifejtés kiigazítása nyomán kisebb hatás éri a környezetet, és a kirakodások mennyisége változatlan marad vagy növekszik. The sustainability of fishing activities will increase in the long term. 3. A JAVASLAT JOGI ELEMEI · A javaslat összefoglalása A javaslat az uniós halászat, valamint az uniós halászhajók részvételével zajló nemzetközi halászat vonatkozásában fogási és erőkifejtési korlátozásokat állapít meg annak érdekében, hogy megvalósuljon a közös halászati politika azon célkitűzése, hogy a halászat biológiai, gazdasági és társadalmi szempontból is fenntartható szinten folyjon. · Jogalap Az Európai Unió működéséről szóló szerződés 43. cikkének (3) bekezdése. · A szubszidiaritás elve A javaslat az Unió kizárólagos hatáskörébe tartozik, az Európai Unió működéséről szóló szerződés 3. cikke (1) bekezdésének d) pontjában említettek szerint. Ezért a szubszidiaritás elve nem alkalmazható. · Az arányosság elve A javaslat megfelel az arányosság elvének a következő okok miatt: A Közös Halászati Politika közös politika. Az EUMSZ 43. cikke (3) bekezdésének megfelelően a Tanács feladata, hogy intézkedéseket fogadjon el a halászati lehetőségek meghatározására és elosztására vonatkozóan. Ez a tanácsi rendelet osztja el a tagállamok között a halászati lehetőségeket. A 2371/2002/EK rendelet 20. cikkének (3) bekezdése értelmében a tagállamok saját belátásuk szerint szabadon dönthetnek e lehetőségek régiók vagy szereplők közötti elosztásáról. Ennélfogva a tagállamoknak elegendő mozgástér áll rendelkezésükre az odaítélt halászati lehetőségek kiaknázásának céljára általuk kiválasztott társadalmi-gazdasági modellre vonatkozó döntések meghozatalában. A javaslatnak a tagállamokra nézve nincsenek új pénzügyi vonzatai. Ezt a rendeletet a Tanács fogadja el minden évben, végrehajtásának állami és magánszektorbeli feltételei pedig már adottak. · A jogi aktus típusának megválasztása Javasolt aktus: rendelet. Ez a javaslat a halászati gazdálkodásra vonatkozik az EUMSZ 43. cikkének (3) bekezdése alapján és a 2371/2002/EK tanácsi rendelet 20. cikkének megfelelően. 4. KÖLTSÉGVETÉSI HATÁSOK A javaslatnak nincsenek az uniós költségvetést érintő vonzatai. 5. Kiegészítő információk · Egyszerűsítés A javaslat rendelkezik az uniós vagy nemzeti hatóságok közigazgatási eljárásainak egyszerűsítéséről, különös tekintettel az erőkifejtés-szabályozással összefüggő követelményekre. · Felülvizsgálatra/módosításra/megszüntetésre vonatkozó rendelkezés A javaslat egy 2013-ra vonatkozó éves rendeletre irányul, ennélfogva nem tartalmaz felülvizsgálati záradékot. · Részletes magyarázat A javaslat meghatározza a Fekete-tengeren halászatot folytató tagállamok számára a bizonyos halállományok és halállománycsoportok tekintetében 2013-ban rendelkezésre álló halászati lehetőségeket. A javaslatban szereplő számadatok tükrözik a tudományos szakvéleményben foglaltakat, valamint a teljes kifogható mennyiségek és kvóták meghatározásának keretét, amelyet a 2013. évi halászati lehetőségekre vonatkozó konzultációval foglalkozó bizottsági közlemény körvonalaz. Mivel a Bizottság a halászati erőforrásoknak az uniós szakpolitikával és a nemzetközi kötelezettségvállalásokkal összhangban történő fenntartható felhasználását stabil halászati lehetőségek fenntartása mellett kívánja biztosítani, a teljes kifogható mennyiségek évenkénti ingadozását az adott állomány állapotától függően a lehető legkisebb szintre korlátozza. A teljes kifogható mennyiségeket és a tagállamok között elosztott kvótákat a melléklet határozza meg. 2012/0339 (NLE) Javaslat A TANÁCS RENDELETE bizonyos halállományok és halállománycsoportok tekintetében a Fekete-tengeren alkalmazandó halászati lehetőségeknek a 2013. évre történő meghatározásáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 43. cikke (3) bekezdésére, tekintettel a Bizottság javaslatára, mivel: (1) A Szerződés 43. cikke (3) bekezdésének megfelelően a Tanács a Bizottság javaslata alapján intézkedéseket fogad el a halászati lehetőségek meghatározására és elosztására vonatkozóan. (2) A halászati erőforrások közös halászati politika alapján történő védelméről és fenntartható kiaknázásáról szóló 2371/2002/EK rendelet[1] előírja, hogy a vizekhez és erőforrásokhoz való hozzáférést és a halászati tevékenységek fenntartható folytatására vonatkozó intézkedéseket a rendelkezésre álló tudományos szakvélemények és különösen a Halászati Tudományos, Műszaki és Gazdasági Bizottság (HTMGB) által készített jelentés figyelembevételével kell meghatározni. (3) A Tanács feladata, hogy intézkedéseket fogadjon el halászati tevékenységenként vagy tevékenységcsoportonként a halászati lehetőségek meghatározására és elosztására vonatkozóan, beleértve – adott esetben – az azokkal funkcionálisan összefüggő feltételeket is. A halászati lehetőségeket úgy kell elosztani a tagállamok között, hogy az minden tagállam számára viszonylag stabil halászati tevékenységet biztosítson valamennyi állomány, illetve halászat tekintetében, és kellően figyelembe vegye a közös halászati politikának a 2371/2002/EK rendeletben meghatározott célkitűzéseit. (4) A teljes kifogható mennyiségeket a rendelkezésre álló tudományos szakvélemények alapján, valamint a biológiai és társadalmi-gazdasági szempontok figyelembevételével kell megállapítani, biztosítva eközben az egyes halászati ágazatokkal szembeni méltányos bánásmódot, továbbá figyelembe véve az érdekelt felekkel folytatott konzultációk során megfogalmazott véleményeket. (5) Az ebben a rendeletben meghatározott halászati lehetőségek igénybevétele a közös halászati politika szabályainak betartását biztosító közösségi ellenőrző rendszer létrehozásáról szóló, 2009. november 20-i 1224/2009/EK tanácsi rendelet[2] és különösen annak 33. és 34. – a fogások és a halászati erőkifejtés nyilvántartásáról, valamint a halászati lehetőségek kimerülésére vonatkozó adatok bejelentéséről szóló – cikkének hatálya alá tartozik. Ezért meg kell határozni, hogy az e rendelet hatálya alá tartozó kirakodott állományokkal kapcsolatos, a Bizottság részére történő adatközlés során a tagállamok milyen kódokat használjanak. (6) A teljes kifogható mennyiség és kvóták éves kezelésére vonatkozó kiegészítő feltételek bevezetéséről szóló, 1996. május 6-i 847/96/EK tanácsi rendelet[3] 2. cikkével összhangban meg kell határozni az említett cikk szerinti intézkedések hatálya alá tartozó állományokat. (7) A halászati tevékenységek végzésének folyamatossága és az uniós halászok megélhetésének biztosítása érdekében fontos, hogy ezeket a halászatokat 2013. január 1-jén megnyissák. A sürgősségre tekintettel e rendeletnek a kihirdetését követően azonnal hatályba kell lépnie. ELFOGADTA EZT A RENDELETET: I. FEJEZET Hatály és fogalommeghatározások 1. cikk Tárgy Ez a rendelet egyes fekete-tengeri halállományok és halállománycsoportok tekintetében megállapítja a 2013. évi halászati lehetőségeket. 2. cikk Hatály Ez a rendelet a Fekete-tengeren tevékenységet folytató uniós hajókra vonatkozik. 3. cikk Fogalommeghatározások E rendelet alkalmazásában: a) „GFCM”: a Földközi-tengeri Általános Halászati Bizottság; b) „Fekete-tenger”: a GFCM földrajzi alterülete a GFCM/33/2009/2 határozatban meghatározottak szerint; c) „uniós hajó”: valamely tagállam lobogója alatt közlekedő és az Unióban lajstromozott halászhajó; d) „teljes kifogható mennyiség (TAC)”: az egyes állományokból évente kifogható mennyiség; e) „kvóta”: a teljes kifogható mennyiségnek az Unió, valamely tagállam vagy valamely harmadik ország részére kiosztott hányada. II. FEJEZET Halászati lehetőségek 4. cikk A teljes kifogható mennyiségek és elosztásuk A teljes kifogható mennyiségeket, azok tagállamok közötti elosztását és – adott esetben – a teljes kifogható mennyiségekhez funkcionálisan kapcsolódó feltételeket a melléklet határozza meg. 5. cikk Az elosztásra vonatkozó különös rendelkezések A halászati lehetőségeknek az e rendeletben előírt, tagállamok közötti elosztása nem érinti a következőket: a) a 2371/2002/EK rendelet 20. cikkének (5) bekezdése alapján végrehajtott cserék; b) az 1224/2009/EK rendelet 37. cikke alapján végrehajtott újraelosztások; c) a 847/96/EK rendelet 3. cikke szerint engedélyezett további kirakodások; d) a 847/96/EK rendelet 4. cikkével összhangban visszatartott mennyiségek; e) az 1224/2009/EK rendelet 37., 105. és 107. cikke alapján végrehajtott levonások. 6. cikk A fogások és járulékos fogások kirakodásának feltételei Az e rendeletben meghatározott halászati lehetőségek alá tartozó állományok halait csak akkor lehet egy hajó fedélzetén tartani vagy kirakodni, ha teljesül a következő feltételek valamelyike: (a) a halakat kvótával rendelkező tagállam hajói fogták ki, és ez a kvóta még nincs kimerítve; vagy (b) a fogások olyan uniós kvótából való részesedésnek felelnek meg, amelyet nem osztottak el kvótaként a tagállamok között, és a szóban forgó uniós kvóta még nincs kimerítve. III. FEJEZET Záró rendelkezések 7. cikk Adattovábbítás Amikor a tagállamok az 1224/2009/EK rendelet 33. és 34. cikke alapján a Bizottságnak megküldik a fogott állományok kirakodott mennyiségeire vonatkozó adatokat, az e rendelet mellékletében meghatározott állománykódokat használják. 8. cikk Hatálybalépés Ez a rendelet az Európai Unió Hivatalos Lapjában való kihirdetését követő napon lép hatályba. Ezt a rendeletet 2013. január 1-jétől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, -án/-én. a Tanács részéről az elnök MELLÉKLET A teljes kifogható mennyiségek hatálya alá tartozó területeken az uniós hajók által kifogható mennyiségek fajok és területek szerinti bontása Az alábbi táblázatok határozzák meg az egyes állományokból kifogható teljes mennyiségeket és kvótákat (eltérő rendelkezés hiányában élőtömegtonnában), valamint – adott esetben – a funkcionálisan kapcsolódó feltételeket. A halállományokra a fajok latin nevének betűrendjében történik utalás. A következő táblázat a fajok latin neveinek és közönséges neveinek megfeleléseit tartalmazza e rendelet alkalmazásában: Tudományos név || Hárombetűs kód || Közönséges név Psetta maxima || TUR || Nagy rombuszhal Sprattus sprattus || SPR || Spratt || || || Faj: || Nagy rombuszhal || Övezet: || Fekete-tengeri uniós vizek || Psetta maxima || || TUR/F37.4.2.C. || || || Bulgária || 37 || || Analitikai TAC A 847/96/EK rendelet 3. cikke nem alkalmazandó. A 847/96/EK rendelet 4. cikke nem alkalmazandó. Románia || 37 || || || Unió || 74 || (1) || || TAC || Nem releváns _________ || || (1) Április 15. és június 15. között tilos a halászati tevékenység, az átrakodás, a fedélzetre vétel, a kirakodás és az első értékesítés. Faj: || Spratt || || Övezet: || Fekete-tengeri uniós vizek || || Sprattus sprattus || || SPR/F37.4.2.C Bulgária || 8032,5 || || Analitikai TAC A 847/96/EK rendelet 3. cikke nem alkalmazandó. A 847/96/EK rendelet 4. cikke nem alkalmazandó. Románia || 3442,5 || || || Unió || 11475 || || || TAC || Nem releváns || _________ || || || [1] HL L 358., 2002.12.31., 59. o. [2] HL L 343., 2009.12.22., 1. o. [3] HL L 115., 1996.5.9., 3. o.